****

**REPUBLIKA HRVATSKA**

**OSJEČKO-BARANJSKA ŽUPANIJA**

# OPĆINA PODRAVSKA MOSLAVINA

**OPĆINSKO VIJEĆE**

KLASA: 363-01/19-01/21

URBROJ: 2115/03-01-20-2

Podravska Moslavina, 29. prosinac 2020. godine

Na temelju članka 20. Zakona o proračunu („Narodne novine“, br. 87/08., 136/12. i 15/15.), članka 31. stavka 3. Zakona o postupanju s nezakonito izgrađenim zgradama („Narodne novine“, broj 86/12., 143/13., 65/17. i 14/19.) i članka 28. Statuta Općine Podravska Moslavina ( Službeni glasnik br. 1/18. i 2/20.), Općinsko vijeće Općine Podravska Moslavina na 26. sjednici, održanoj 29. prosinca 2020. godine,

d o n o s i

## IZMJENE I DOPUNE PROGRAMA

**korištenja sredstava naknade za zadržavanje nezakonito izgrađenih zgrada u**

**prostoru na području Općine Podravska Moslavina u 2020. godini**

**Članak 1.**

U Izmjenama i dopunama Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2020. godinu (Službeni glasnik Općine Podravska Moslavina br. 13/19.) članak 3. mijenja se i glasi:

Planirana sredstva naknade u visini od 5.000,00 kuna namjenski će se koristiti:

- za financiranje troškova realizacije Programa izgradnje i održavanja komunalne infrastrukture na području Općine za 2020. godinu u dijelu koji se odnosi na održavanje komunalne infrastrukture na području izgrađenih dijelova građevinskog područja naselja Općine Podravska Moslavina.

**Članak 2.**

Ostale odredbe ostaju nepromijenjene.

**Članak 3.**

Ove Izmjene i dopune Programa korištenja sredstava naknade za zadržavanje nezakonito izgrađenih zgrada u prostoru na području Općine Podravska Moslavina za 2020. godinu stupaju na snagu osmog dana od dana objave u „Službenom glasniku Općine Podravska Moslavina“.

PREDSJEDNIK OPĆINSKOG VIJEĆA

Erik Šverer